Folketingsmedlem Bjarne Laustsen vil have undervisningsministeren til at stoppe udvisningen af 31 ukrainske landbrugselever.

Eleverne risikere at blive smidt hjem, fordi Undervisningsministeriet har besluttet, at deres uddannelse på Aalborg Tekniske Skole ikke er lovlig. Det fortalte TV2/Nord onsdag aften. Nu går det nordjyske folketingsmedlem, Bjarne Laustsen ind i sagen: - Det er fuldstændig vanvittigt at stoppe de unge mennesker midt i et uddannelsesforløb, og alle de ressoucer som skolen har brugt går til spilde. Derfor vil jeg tage kontakt til Bertel Haarder og bede ham straks gå ind i sagen, så det her hold kan få lov til at gøre deres uddannelse færdig, siger han til TV2/Nord. Aalborg Tekniske Skole gennemførte uddannelsen i hele 2007, uden at ministeriet greb ind. Bjarne Laustsen vil også kalde Undervisningsministeren i samråd, for at få hele sagen kulegravet.